Mientres a Guerra d'a Independencia espanyola o convento de Sant Francisco, seu d'a orden fue destruito por os franceses y se perdioron muitos d'os pasos propiedat d'a orden y d'a Sangre de Cristo. Bells anyos dimpués, en 1819 prencipian os problemas entre ambas institucions, quan a Sangre de Cristo diz que a Orden Tercera ye intentando apropiar-se d'os antiquismos dreitos y privilechios que teneba la chirmandat. Asinas dimpués d'anyos de pleitos, en os que incluso se facioron procesions d'o Santo Entierro paralelas organizatas por as dos institucions, a la fin o 27 de mayo de 1827 debant de D. Joaquín Pardo y Vicente, notario de Zaragoza, s'alcuerda que a Sangre de Cristo sería la sola chirmandat con dreito ta organizar a procesión d'o Santo Entierro.